CELEX: 62020TN0537
Language: mt
Date: 2020-08-18 00:00:00
Title: Kawża T-537/20: Rikors ippreżentat fit-18 ta’ Awwissu 2020 – Ir-Repubblika tal-Litwanja vs Il-Kummissjoni

26.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 359/11
            
         
      Rikors ippreżentat fit-18 ta’ Awwissu 2020 – Ir-Repubblika tal-Litwanja vs Il-Kummissjoni
      (Kawża T-537/20)
      (2020/C 359/15)
      Lingwa tal-kawża: Il-Litwan
      
         Partijiet
      
      
         Rikorrenti: Ir-Repubblika tal-Litwanja (rappreżentanti: R. Dzikovič u K. Dieninis)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata (1) sa fejn din hija indirizzata lir-Repubblika tal-Litwanja u tirrigwarda l-miżura tal-“Irtirar Kmieni” (miżura 113);
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorreni tinvoka motiv uniku. Hija ssostni li l-Kummissjoni, fl-adozzjoni tad-deċiżjoni kkontestata, li permezz tagħha hija imponiet fuq il-Litwanja korrezzjoni ta’ EUR 2 186 447,97 fuq il-bażi ta’ dgħufija fil-kontrolli ewlenin, kisret l-Artikolu 52(2) tar-Regolament (UE) Nru 1306/2013, (2) kif ukoll l-Artikoli 34(6) u 35(1) tar-Regolament (UE) Nru 908/2014 (3), filwaqt li naqset milli tosserva l-prinċipju ta’ proporzjonalità u d-dmir ta’ kooperazzjoni.
      Fl-istabbiliment tal-livell ta’ inosservanza, tan-natura tal-ksur u tad-dannu finanzjarju kkawżat lill-Unjoni Ewropea, il-Kummissjoni applikat fir-rigward tal-Litwanja korrezzjoni b’rata fissa, minkejja li kien twettaq stħarriġ a posteriori mill-awtoritajiet Litwani bbażat fuq kriterji li kienu ttejbu fid-dawl tas-sentenza tal-Qorti Ġenerali tal-Unjoni Ewropea fil-Kawża T-508/15, Ir-Repubblika tal-Litwanja vs Il-Kummissjoni, ir-riżultati wasslu għal stima preċiża tad-dannu effettiv ikkawżat lill-fondi tal-UE, u l-livell ta’ inosservanza kien tant żgħir li l-Kummissjoni setgħet faċilment twaqqaf l-investigazzjoni.
      
         (1)  Deċiżjoni ta’ Implimentazzjoni tal-Kummissjoni (UE) 2020/859 tas-16 ta’ Ġunju 2020 li teskludi mill-finanzjament tal-Unjoni Ewropea ċertu nefqa mġarrba mill-Istati Membri fil-kuntest tal-Fond Agrikolu Ewropew ta’ Garanzija (l-FAEG) u tal-Fond Agrikolu Ewropew għall-Iżvilupp Rurali (l-FAEŻR) (ĠU 2020, L 195, p. 59).
      
         (2)  Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU 2013, L 347, p. 549).
      
         (3)  Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU 2014, L 255, p. 59, rettifika fil-ĠU 2015, L 114, p. 25).